Blue Jean

«Blue Jean» er ein song skriven og spelt inn av den engelske musikaren David Bowie for det sekstande studioalbumet hans, Tonight (1984). Songen var ein av berre to songar på albumet som var skriven av Bowie aleine. Han vart gjeven ut på singel før albumet kom ut og han nådde sjetteplassen i Storbritannia og åttandeplassen i USA. Songen er laust inspirert av Eddie Cochran.

Etter den store salssuksessen med det forrige albumet til Bowie, Let's Dance, singlane frå dette albumet og Serious Moonlight-turneen, vart «Blue Jean» lansert med ein 21 minuttar lang kortfilm kalla Jazzin' for Blue Jean, regissert av Julien Temple. Den delen av kortfilmen der songen vart framført vart sidan redigert ut som ein vanleg musikkvideo. Filmen vann prisen for beste video i kort form, seinare kalla «beste musikkvideo» under Grammyprisutdelinga året etter. Det var den einaste Grammyprisen Bowie vann medan han levde, sjølv om han fekk fire prisar for albumet Blackstar (2016) posthumt.

«Blue Jean» vart spelt på fleire av turnane til Bowie: Glass Spider-turneen (1987), Sound+Vision-turneen (1990) og Reality-turneen (2004).

Komposisjon og mottaking
I eit intevju i 1987 vart Bowie spurt om å samanlikne songen med «Time Will Crawl» og Bowie sa: «'Blue Jean' er eit stykke sexistisk rock 'n roll. [ler] Det handlar om å sjekke opp jenter. Det er ikkje veldig cerebralt, det stykket.» BBC-meldaren Chris Jones kritiserte songen i meldinga si for Best of Bowie i 2002 og hevda at «'Blue Jean' finst berre så vidt, så formelbasert som han er.» Kommentatoren Chris O'Leary skreiv at medan «Blue Jean» er godt plassert i «pastisjefeltet», skildra han songen som «smart» og «fengande» og ein av dei beste «andrerangs-hittane» til Bowie.

Innhald

7": EMI America / EA 181 (Storbritannia)
 «Blue Jean» – 3:08
 «Dancing with the Big Boys» – 3:32
 Somme versjonar av 7"-singelen kom ut på blå vinyl

12": EMI America / 12EA 181 (Storbritannia)
 «Blue Jean» (Extended Dance Mix) – 5:15
 «Dancing with the Big Boys» (Extended Dance Mix) – 7:28
 «Dancing with the Big Boys» (Extended Dub Mix) – 7:15
 «Blue Jean» (Extended Dance Mix) remiksa av John «Jellybean» Benitez i Sigma Sound - NYC - Lydteknikar: Jay Mark.
 «Dancing with the Big Boys» remiksa av Arthur Baker.

Medverkande
 David Bowie – vokal
 Carlos Alomar – gitar
 Carmine Rojas – bassgitar; klaverinstrument
 Omar Hakim – trommer
 Lenny Pickett – tenorsaksofon; bass klarinett
 Stanley Harrison – altsaksofon
 Steve Elson – barytonsaksofon
 Guy St. Onge – marimba
 Curtis King – vokal
 George Simms – vokal
 Robin Clark – vokal
 Sammy Figueroa – perkusjon
Produksjon
 David Bowie – plateprodusent
 Derek Bramble – produsent
 Hugh Padgham – produsent

Andre utgjevingar
 Songen finst på følgjande samleplater: 
 Changesbowie (1990)
 The Singles Collection (1993)
 Best of Bowie (2002)
 The Platinum Collection (2005)
 The Best of David Bowie 1980/1987 (2007)
 Nothing Has Changed (2014) (3-CD- og 2-CD-utgåver)
 Bowie Legacy (2016) (2-CD-utgåve)

Videoversjonar
Det finst tre versjonar av videoen: 
 Den fulle 21 minuttar lange versjonen kalla Jazzin' for Blue Jean
 Den tre minuttar lange versjonen der songen vert framført i Jazzin' for Blue Jean. Videoen er tilgjengeleg for nedlasting i karaokespelet Lips.
 Ein alternativ versjon spelt inn for MTV i England har ingen samband med dei andre videoane. Denne alternative versjonen var ikkje tilgjengeleg før DVD-utgåva av Best of Bowie i 2002.

Salslister

Salstrofé

Andre versjonar
 Example 2 - Ashes to Ashes: A Tribute to David Bowie (1998)
 Gallery of Fear - The Dark Side of David Bowie: A Tribute to David Bowie (1997)
 Pennywise
 Trench - Hero: The Main Man Records Tribute to David Bowie (2007)
 Papercranes - We Were So Turned On: A Tribute to David Bowie (2010)

Kjelder

Denne artikkelen bygger på «Blue Jean» frå ,  den 5. september 2021. 
 oppgav desse kjeldene: 
 Pegg, Nicholas, The Complete David Bowie, Reynolds & Hearn Ltd, 2000,

Bakgrunnsstoff
 

Singlar frå 1984
David Bowie-songar
Songar skrivne av David Bowie
Songar produserte av David Bowie
Songar produserte av Hugh Padgham
EMI America Records-singlar
Songar frå 1984